బెంగళూరు, ఏప్రిల్ 8 (ఆంధ్రజ్యోతి): బాలీవుడ్ నటి, అమితాబ్ బచ్చన కోడలు ఐశ్వర్యారాయ్ శనివారం కర్ణాటక దక్షిణ కన్నడ జిల్లాలోని ఉప్పినంగడికి వచ్చారు. ఆమె తండ్రి కృష్ణప్రసాద్రాయ్ గత నెల 18న ముంబైలో కన్నుమూసిన సంగతి తెలిసిందే. కృష్ణప్రసాద్రాయ్ సొంతప్రాంతంలోనే పిండప్రదానం జరిపించాలని భావించి ఐశ్వర్యారాయ్ కుటుంబం విచ్చేసింది. ఐశ్వర్య కుమార్తె ఆరాధ్య, తల్లి వృందతో పాటు కుటుంబసభ్యులు ఉప్పినంగడి వద్ద నేత్రావతి, కుమారధార నదీసంగమంలో పిండప్రదానం జరిపించారు. ముంబై నుంచి ప్రత్యేక విమానంలో మంగళూరుకు చేరుకున్న వారు.. కర్మకాండలు పూర్తి చేసి వెనుతిరిగారు. ఐశ్వర్యారాయ్ సుదీర్ఘకాలం తర్వాత ఉప్పినంగడికి రావడంతో ఆ ప్రాంతవాసులు ఆమెను చూసేందుకు పెద్దఎత్తున వచ్చారు.
bengaluru, epril 8 (aandhrajyoti): balivud nati, amitab bachana kodalu aishwaryaray sanivaaram karnaataka dakshina kannada jillaalooni uppinangadiki vachaaru. aame tandri krishnaprasadray gatha nela 18na mumbailo kannumuusina sangati telisinde. krishnaprasadray sontapraantamlone pindapradaanam jaripinchaalani bhavinchi aishwaryaray kutumbam vichesindi. aishwarya kumarte aaraadhya, talli vrundatho paatu kutumbasabhyulu uppinangadi vadda netravati, kumaradhara nadeesangamamlo pindapradaanam jaripinchaaru. mumbai nunchi pratyeka vimaanamlo mangaluruku cherukunna vaaru.. karmakandalu puurti chesi venutirigaaru. aishwaryaray sudiirghakaalam tarvaata uppinangadiki raavadamtho aa praantavaasulu aamenu chusenduku peddaettuna vachaaru.